Lihtsalt lugu tänasest päevast ja kuidas on elu kui oled 1,9.  Päkapikk oli Madisele öösel pusle toonud. Pusle seltsis veetis väike haigutaja terve tunni.  Siis hakkas sööma. Vahelduseks Madis sööb jälle.  Veidi hiljem püüdis Madise ema kärbse kinni. "Kärbes Jaak!", ütles Madis kärbse kohta. Kärbes Jaak on nüüd moosipurgis kinni ja Madis ei oska võtta seisukohta kas Jaak on rõve või mitte. "Ammas", (armas) ütleb Madis ja kallistab moosipurki. Või siis annab purgi emale: "Emme oia kärbes Jaakit! Matu vaatab!". Siis ema hoiab purki ja vaatame kuidas Jaak purgis ronib.  Meeleolu loomiseks tõmbas ema internetist Frank Sinatra jõululaule ja selgitas, mis  muusikaga on tegu. "oulu ana (jõuluvana) laulab!", sai Madis asjast aru. Jõuluvana teemat tuleb sisse uksest ja aknast (postkastist, telekast, päkapikusussist jne). "Matu kardab oulu ana!", rõhutab Madis siis alati. Laupäeval käis Madis Raekoja platsis Jõuluvana vaatamas. Kartis tõepoolest. Südamest hakkas nutma. Aga Madisel on plaan olemas. "Matu kardab oulu ana. Suure nana oppa!" seletab ta mitu korda päevas. See tähendab, et ta kardab jõuluvana ja plaanib härra saabudes suure nana sülle minna.  "Mis teevad??" "Mis teeb?" "Mis see on??". Nende küsimuste saatel möödus tänane päev. Selllised küsimused avastas Madis. Ja siis ema muudkui kirjeldab ja selgitab.